Public procurement notice: Contract Notice
Published: 2017-08-16
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 90713000
Submission deadline: 2017-10-01
EU fund: ESF

Technical requirements: Sted — ENI's sydlige naboskabsregion: Algeriet, Egypten, Israel, Jordan, Libanon, Libyen, Marokko, Palæstina (denne betegnelse skal ikke opfattes som en anerkendelse af »Palæstina« som stat og tilsidesætter ikke de enkelte medlemsstaters holdninger til dette spørgsmål), Syrien (samarbejdet med Syrien er midlertidigt suspenderet og afventer meddelelse fra Europa-Kommissionen) og Tunesien
Bemærk venligst, at tildelingen af kontrakten sker på betingelse af forudgående vedtagelse af en finansieringsafgørelse, som ikke ændrer delene i udbudsproceduren (dette vil eksempelvis være tilfældet, hvis budgettet, der oprindeligt var fastsat, er anderledes, eller hvis tidsrammen for, arten af eller betingelsen for gennemførelsen er ændret). Hvis ovenstående betingelse ikke opfyldes, vil den ordregivende myndighed enten opgive udbuddet eller annullere tildelingsproceduren, uden at ansøgere eller tilbudsgivere er berettigede til at kræve nogen form for kompensation.
Formålet med EU for klimatiltag i ENI's sydlige naboskabslande er at yde teknisk bistand til at støtte overgangen i de sydlige naboskabslande mod en bæredygtig, lavemissions- og klimarobust udvikling. Dette sker bl.a. gennem udformning og gennemførelse af klimaaktiviteter (afbødning og tilpasning) og af bæredygtige energipolitikker med fokus på energieffektivitet og brug af vedvarende energi, både på nationalt og lokalt plan.
Projektet skal sigte mod at forbedre forvaltning af klimaændringer og strømlining af klimatiltag. Bl.a. vil sydlige naboskabslande blive støttet med henblik på at implementere og regelmæssigt ajourføre nationalt bestemte bidrag, udvikle tilpasnings- og afbødningsplaner (herunder langvarige udviklingsstrategier med lav emission) og forbedre deres kapacitet på området for måling, rapportering og verificering i samarbejde med samtlige relevante statslige organer og i samråd med regionale, nationale og lokale interessenter.
Projektet skal endvidere støtte udviklingen og gennemførelsen af en lokal plan for bæredygtig adgang til energi og klimatiltag, herunder opgørelser over drivhusgasser samt klimasårbarheds- og risikovurderinger. Den lokale plan for bæredygtig adgang til energi og klimatiltag vil være i overensstemmelse med principper for den globale borgmesterpagt og fører til konkrete aktioner, der gennemføres af lokale myndigheder i de sydlige nabolande.
Projektet vil især bidrage til at lette investeringer ved at give modtagere adgang til finansielle mekanismer, der fører til gennemførelsen af bæredygtige aktioner på nationalt og lokalt plan.
Den ordregivende myndighed kan efter eget skøn udvide projektets varighed og/eller omfang med forbehold for tilgængelig finansiering, op til det anslåede beløb på cirka 8 000 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.